stanford-oval/wikipedia huggingface dataset:
คณะวิทยาศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง
หน่วยงาน

ปัจจุบัน แบ่งเป็น 6 ภาควิชา
| ภาควิชา | ระดับปริญญาตรี | ระดับปริญญาโท | ระดับปริญญาเอก |
| --- | --- | --- | --- |
|  ภาควิชาเคมี[ลิงก์เสีย]  |  หลักสูตรวิทยาศาสตรบัณฑิต สาขาวิชาเคมีอุตสาหกรรม  สาขาวิชาเคมีสิ่งแวดล้อม |  หลักสูตรวิทยาศาสตรมหาบัณฑิต สาขาวิชาเคมี  สาขาวิชาเคมีสิ่งแวดล้อม  สาขาวิชาเทคโนโลยีพอลิเมอร์  สาขาวิชาปิโตรเคมีและเคมีไฮโดรคาร์บอน |  หลักสูตรวิทยาศาสตรดุษฎีบัณฑิต สาขาวิชาเคมีประยุกต์ |
| ภาควิชาคณิตศาสตร์ |  หลักสูตรวิทยาศาสตรบัณฑิต สาขาวิชาคณิตศาสตร์ประยุกต์ |  หลักสูตรวิทยาศาสตรมหาบัณฑิต สาขาวิชาคณิตศาสตร์ประยุกต์ |  หลักสูตรวิทยาศาสตรดุษฎีบัณฑิต สาขาวิชาคณิตศาสตร์ประยุกต์ |
|  ภาควิชาฟิสิกส์ เก็บถาวร 2020-01-18 ที่ เวย์แบ็กแมชชีน  |  หลักสูตรวิทยาศาสตรบัณฑิต สาขาวิชาฟิสิกส์ประยุกต์ |  หลักสูตรวิทยาศาสตรมหาบัณฑิต สาขาวิชาฟิสิกส์ประยุกต์ |  หลักสูตรวิทยาศาสตรดุษฎีบัณฑิต สาขาวิชาฟิสิกส์ประยุกต์ |
| ภาควิชาสถิติ เก็บถาวร 2020-02-04 ที่ เวย์แบ็กแมชชีน |  หลักสูตรวิทยาศาสตรบัณฑิต สาขาวิชาสถิติประยุกต์ |  หลักสูตรวิทยาศาสตรมหาบัณฑิต สาขาวิชาสถิติประยุกต์ |  - |
|  ภาควิชาชีววิทยา เก็บถาวร 2009-05-12 ที่ เวย์แบ็กแมชชีน  |  หลักสูตรวิทยาศาสตรบัณฑิต สาขาวิชาเทคโนโลยีชีวภาพ  สาขาวิชาจุลชีววิทยาอุตสาหกรรม  สาขาวิชาจุลชีววิทยาอุตสาหกรรม หลักสูตรนานาชาติ |  หลักสูตรวิทยาศาสตรมหาบัณฑิต สาขาวิชาเทคโนโลยีชีวภาพ |  หลักสูตรวิทยาศาสตรดุษฎีบัณฑิต สาขาวิชาเทคโนโลยีชีวภาพ |
| ภาควิชาวิทยาการคอมพิวเตอร์[ลิงก์เสีย] |  หลักสูตรวิทยาศาสตรบัณฑิต สาขาวิชาวิทยาการคอมพิวเตอร์ |  หลักสูตรวิทยาศาสตรมหาบัณฑิต สาขาวิชาวิทยาการคอมพิวเตอร์ |  หลักสูตรวิทยาศาสตรดุษฎีบัณฑิต สาขาวิชาวิทยาการคอมพิวเตอร์ |
สัญลักษณ์ประจำคณะวิทยาศาสตร์

สัญลักษณ์คณะ คือ อะตอม
ดอกไม้ประจำคณะ  คือ ดอกราชพฤกษ์
สีประจำคณะ คือ สีเหลือง
คณาจารย์ที่มีชื่อเสียง

คณะวิทยาศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง มีคณาจารย์ได้รับรางวัลในระดับชาติ ได้แก่
รศ.ดร. นราธิป วิทยากร ได้รับรางวัลนักวิทยาศาสตร์รุ่นใหม่ ปี พ.ศ. 2551
ดูเพิ่ม

สถาบันเทคโนโลยีพระจอมเกล้าเจ้าคุณทหารลาดกระบัง
แหล่งข้อมูลอื่น

คณะวิทยาศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง
| ด ค กรายชื่อคณะวิทยาศาสตร์ในประเทศไทย  |
| --- | --- |
สถาบันอุดมศึกษาของรัฐ: กาฬสินธุ์ • นราธิวาสราชนครินทร์ • นเรศวร (วิทยาศาสตร์) • นเรศวร (วิทยาศาสตร์การแพทย์) • มหาสารคาม (วลัยรุกขเวช) • มหาสารคาม (วิทยาศาสตร์) • รามคำแหง • สุโขทัยธรรมาธิราช • อุบลราชธานี • เทคโนโลยีปทุมวัน
สถาบันอุดมศึกษา  ในกำกับของรัฐ: เกษตรศาสตร์ (วิทยาศาสตร์) • เกษตรศาสตร์ (วิทยาศาสตร์ ศรีราชา) • เกษตรศาสตร์ (วิทยาศาสตร์และวิศวกรรมศาสตร์) • เกษตรศาสตร์ (ศิลปศาสตร์และวิทยาศาสตร์) • ขอนแก่น (วิทยาศาสตร์) • ขอนแก่น (สหวิทยาการ) • จุฬาลงกรณ์ • เชียงใหม่ • ทักษิณ • เทคโนโลยีพระจอมเกล้าเจ้าคุณทหารลาดกระบัง • เทคโนโลยีพระจอมเกล้าธนบุรี • เทคโนโลยีพระจอมเกล้าพระนครเหนือ (วิทยาศาสตร์ประยุกต์) • เทคโนโลยีพระจอมเกล้าพระนครเหนือ (วิทยาศาสตร์ พลังงานและสิ่งแวดล้อม) • เทคโนโลยีสุรนารี • ธรรมศาสตร์ (สถาบันเทคโนโลยีนานาชาติสิรินธร) • ธรรมศาสตร์ (วิทยาศาสตร์และเทคโนโลยี) • นวมินทราธิราช (วิทยาศาสตร์และเทคโนโลยีสุขภาพ) • บูรพา (วิทยาศาสตร์) • บูรพา (วิทยาศาสตร์การกีฬา) • พะเยา • มหิดล • แม่โจ้ • แม่ฟ้าหลวง(วิทยาศาสตร์) • แม่ฟ้าหลวง (วิทยาศาสตร์เครื่องสำอาง) • วลัยลักษณ์ • ศรีนครินทรวิโรฒ • ศิลปากร • สงขลานครินทร์ (วิทยาศาสตร์) • สงขลานครินทร์ (วิทยาศาสตร์และเทคโนโลยี) • สงขลานครินทร์ (วิทยาศาสตร์และเทคโนโลยีอุตสาหกรรม) • สวนดุสิต
มหาวิทยาลัยราชภัฏ: เชียงราย • นครราชสีมา  • สวนสุนันทา • มหาสารคาม • อุดรธานี
มหาวิทยาลัย  เทคโนโลยีราชมงคล: ตะวันออก • ธัญบุรี • พระนคร • ล้านนา • อีสาน
สถาบันอุดมศึกษาเอกชน: กรุงเทพ • บัณฑิตเอเซีย • มหานคร • รังสิต • ศรีปทุม • สยาม • หอการค้าไทย
รายชื่อ • หมวดหมู่ • โครงการ • สถานีย่อย
| ด ค กสถาบันเทคโนโลยีพระจอมเกล้าเจ้าคุณทหารลาดกระบัง |
| --- | --- | --- |
| คณะ/สำนักวิชา |  คณะวิศวกรรมศาสตร์  คณะสถาปัตยกรรมศาสตร์  คณะครุศาสตร์อุตสาหกรรมและเทคโนโลยี  คณะวิทยาศาสตร์  คณะศิลปศาสตร์  คณะเทคโนโลยีการเกษตร  คณะอุตสาหกรรมเกษตร  คณะเทคโนโลยีสารสนเทศ  คณะการบริหารและจัดการ  คณะแพทยศาสตร์  สำนักวิชาวิศวกรรมสังคีต  คณะทันตแพทยศาสตร์  |  |
| วิทยาลัย |  วิทยาลัยนวัตกรรมการผลิตขั้นสูง  วิทยาลัยนานาชาติ  วิทยาลัยนาโนเทคโนโลยี  วิทยาลัยวิจัยนวัตกรรมทางการศึกษา  วิทยาลัยอุตสาหกรรมการบินนานาชาติ  วิทยาลัยวิศวกรรมอวกาศและระบบโลก  |  |
| วิทยาเขตชุมพรเขตรอุดมศักดิ์ |  สำนักวิชาวิศวกรรมศาสตร์  สำนักวิชาเทคโนโลยีการเกษตร  สำนักวิชาวิทยาศาสตร์  สำนักวิชาบริหารธุรกิจ  |  |
| โรงเรียน |  โรงเรียนสาธิตนานาชาติพระจอมเกล้า  |  |
| อื่น ๆ |  มหาวิทยาลัยซีเอ็มเคแอล  |  |
 หมวดหมู่  โครงการ  สถานีย่อย 
ดอกราชพฤกษ์เป็นหนึ่งในสัญลักษณ์ของคณะวิทยาศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง
แพนโดร่า ฮาร์ทส์

| --- | --- |
แพนโดร่า ฮาร์ทส์

パンドラハーツ (Pandora Hātsu)
ชื่อภาษาอังกฤษ: Pandora Hearts
แนว: ปริศนา, ต่อสู้, แฟนตาซี
มังงะ
เขียนโดย: จุน โมจิซุกิ
สำนักพิมพ์: สแควร์เอนิกซ์
สำนักพิมพ์ภาคภาษาไทย: สยามอินเตอร์คอมิกส์
นิตยสาร: กังกังโจ๊กเกอร์รายเดือน 
กลุ่มเป้าหมาย: โชเน็ง
ตีพิมพ์ตั้งแต่: 18 พฤษภาคม พ.ศ. 2549 – 18 พฤษภาคม พ.ศ. 2557
จำนวนเล่ม: 24 เล่ม
อนิเมะโทรทัศน์
กำกับโดย: ทาคาโอะ คาโต้
ดนตรีโดย: ยูกิ คาจิอูระ
สตูดิโอ: Xebec Studio
ถือสิทธิ์โดย: คันซี่โรล
เครือข่าย:  TBS, BS-TBS, CBC, MBS
ฉาย:  2 เมษายน พ.ศ. 2552  –  24 กันยายน พ.ศ. 2552
ตอน: 25 ตอน
โอวีเอ
Pandora Hearts Omake
สตูดิโอ: Xebec Studio
ความยาว: 3 นาที ต่อตอน
ตอน: 9 ตอน
 สถานีย่อยการ์ตูนญี่ปุ่น
แพนโดร่า ฮาร์ทส์   (ญี่ปุ่น: パンドラハーツ; โรมาจิ: Pandora Hātsu) เป็นการ์ตูนญี่ปุ่น ผลงานเรื่องที่สองของ โมจิซุกิ จุน (ผู้เขียนและวาดมังงะเรื่อง Crimson-Shell และ บันทึกแวมไพร์วานิทัส) คาแรกเตอร์ดีไซน์อนิเมะออกแบบโดยคุณ ชิซูรุ โคบะยะชิกับชินอิจิ ยามาโอกะ
แพนโดร่า ฮาร์ทส์ เป็นการ์ตูนญี่ปุ่นที่ได้รับแรงบันดาลใจจากวรรณกรรมชุด อลิซท่องแดนมหัศจรรย์  ลงตีพิมพ์ครั้งแรกในนิตยสารการ์ตูน GFantasy ฉบับเดือนพฤษภาคม พ.ศ. 2549 ซึ่งต่อมาได้ถูกตีพิมพ์เป็นรูปเล่มโดย สำนักพิมพ์ Square Enix และถูกดัดแปลงในเป็นอนิเมะโทรทัศน์โดย Xebec Studio ออกอากาศในปี พ.ศ. 2549 โดยได้รับเสียงตอบรับที่ดีเป็นอย่างมาก ปัจจุบันมังงะเรื่องนี้ได้จบบริบูรณ์แล้ว รวมจำนวนทั้งสิ้น 24 เล่ม โดยสำนักพิมพ์สยามอินเตอร์คอมิกส์ ได้รับสิทธิในการตีพิมพ์ในประเทศไทย
มังงะ แพนโดร่า ฮาร์ทส์  ติดอันดับ The New York Times Manga Best Sellers ระหว่างปี พ.ศ. 2552 - พ.ศ. 2555
บ็อกซ์เซ็ท ที่จัดตีพิมพ์เป็นภาษาอังกฤษ โดยสำนักพิมพ์เยนเพรส ได้รางวัลที่หนึ่งในหมวด Young Adult Graphic Novel Series ณ งานนิวยอร์กบุ๊คโชว์ครั้งที่ 32 ในปี พ.ศ. 2561
เนื้อเรื่อง

"มีคนเคยกล่าวว่า ที่นั่นคือความืดมิดที่กลืนกินทุกสิ่ง
แต่ก็ใช่ว่า ที่แห่งนั่นจะไม่มีแสงสว่างเลย"
[ คนที่ทำบาปร้ายแรง จะถูกส่งไปยังคุกนรกที่เรียกว่า "อาบิส" เมือเข้าไปยังสถานที่แห่งนั้นแล้ว คนๆ นั้นจะไม่สามารถกลับออกมาได้อีก.. ]
ออซ เวซาริอุส บุตรคนโตของตระกูลเวซาริอุส หนึ่งในสี่ตระกูลขุนนางใหญ่ ต้องมาเข้าพิธีบรรลุนิติภาวะในวันเกิดครบรอบ 15 ปีของตน ณ คฤหาสน์เก่าแก่ภายนอกเมือง ระหว่างที่รอเวลาเข้าพิธี ออซและเด็กรับใช้วัยใกล้เคียงกันที่ชื่อกิลเบิร์ต บังเอิญไปพบเข้ากับหลุมศพปริศนาในสวนของคฤหาสน์ บนหลุมศพนั้นมีนาฬิกาพกสีทองห้อยอยู่ที่กางเขน เมื่อออซเปิดดูก็พบว่านาฬิกามีกลไกกล่องดนตรีในตัว แล้วจู่ๆ เขาก็เห็นภาพหลอน ออซพบว่าตัวเองยืนอยู่กลางห้องที่รายล้อมไปด้วยตุ๊กตาที่อยู่บนชั้นวางของ พวกตุ๊กตากล่าวต้อนรับเขาแล้วหัวเราะใส่ จากนั้นเด็กสาวผมสีดำยาวที่เขาไม่รู้จักก็ปรากฏกายขึ้น เธอตรงเข้ามาบีบคอของออซพร้อมกับบอกว่า เธอจะไม่มีวันให้อภัยเขาเด็ดขาด แล้วออซก็ตื่นจากภวังค์เมื่อกิลเบิร์ตเอามือแตะไหล่ของเขาแล้วถามว่าเป็นอะไรหรือเปล่า ออซรู้สึกไม่สบายใจ แต่ท่วงทำนองแสนเศร้าจากนาฬิกาพกเรือนนั้น ช่างฟังดูคุ้นหูอย่างบอกไม่ถูก ออซจึงตัดสินใจเก็บมันไว้กับตัว
เมื่อพิธีเริ่มขึ้นในคฤหาสน์ ขณะที่ออซกล่าวคำปฏิญาณต่อหน้านาฬิกาโบราณเรือนใหญ่ที่ตายมาแล้วกว่าร้อยปี เข็มนาฬิกาที่ควรจะหยุดเดินไปแล้วก็กลับมาเดินอีกครั้ง ระฆังเหนือหัวของเขาส่งเสียงก้องกังวาน ออซหันไปมองรอบตัวด้วยความตกใจ และพบว่าพบว่าแขกทุกคนหยุดนิ่งไปหมด กลุ่มคนสวมเสื้อคลุมสีแดงปรากฏกายขึ้น พวกเขาคือคนของ บาสเคอร์วิล ตระกูลที่ถูกเรียกขานว่าเป็น ผู้คุมกฏแห่งอาบิส ออซพยายามดิ้นรนขัดขืน แต่สุดท้ายเขาก็ทำอะไรไม่ได้
"บาปของเจ้านั้น ก็คือตัวตนของเจ้านั่นเอง"
ออซที่ยังไม่เข้าใจอะไรดี ถูกโซ่พันธนาการรอบตัวแล้วลากลงสู่ความมืดมิด และได้พบกับเชนที่อยู่กลางซากปรักหักพัง (Chain - ปีศาจทีถือกำเนิดจากอาบิส) เชนตัวนั้นคือ B-Rabbit แม้ร่างจริงจะเป็นกระต่ายยักษ์สีดำ แต่ B-Rabbit  นั้นแตกต่างจากเชนตัวอื่นที่มีรูปลักษณ์น่าเกลียดน่ากลัว เชนตัวนั้นมีรูปร่างเป็นเด็กสาว ชื่อจริงของเธอคือ อลิซ  เธอไม่มีความทรงจำ สิ่งที่จำได้ก็คือชื่อของตัวเองเท่านั้น ออซไม่มีพลังที่จะออกไปด้วยตนเอง ส่วนอลิซเป็นเชนไม่มีร่างเนื้อจึงไม่สามารถปลดปล่อยพลังออกมาได้เต็มที่ แต่ทั้งสองมีจุดร่วมกันประการหนึ่งคืออยากออกไปจากอาบิส ในที่สุดออซจึงตกลงทำพันธสัญญากับอลิซ  และกลับออกมาบนโลกพร้อมกับพลังของ B-Rabbit ที่สถิตย์อยู่ในร่าง
เพื่อตามหาความทรงจำที่ขาดหายของอลิส
เพื่อเข้าใจถึงบาปอันหนักหนาของตน
สองสิงนี้ผลักดันให้ออซออกตามหาความจริง และพบเจอเรื่องราวทั้งหมดที่เกิดขึ้นหลังจากนั้น
ตัวละคร > ตระกูลเวซาริอุส

ออช เวซาริอุส  (Oz Vessalius) (ญี่ปุ่น: オズ ベザリウス, Ozu Bezariusu)
ลูกชายคนโตแห่งตระกูลเวซาริอุส 1 ใน 4 ตระกูลขุนนางใหญ่ เป็นเด็กหนุ่มที่ค่อนข้างร่าเริงและจัดการกับสถานการณ์เก่ง ดูภายนอกเหมือนเป็นเด็กขี้เล่นแต่ก็มีความคิดและบุคลิกที่เป็นผู้ใหญ่พอสมควร จนบางครั้งเก็บซ่อนแล้วแบกภาระไว้มากเกินควรเนื่องจากความรู้สึกของเด็กหนุ่มที่รู้สึกว่าไม่เป็นที่รัก
เอด้า เวซาริอุส (Ada Vessalius) (ญี่ปุ่น: エイダベザリウス, Eida Bezarius)
น้องสาวของออซ หลังจากที่ออซตกไปสู่อาบิส เธอได้เข้าไปเรียนที่โรงเรียนลัตวิดจ์ (Lutwidge Academy) ในสายตาของเธอ ออซเป็นพี่ชายที่ดีที่สุดเสมอ
แจ๊ค เวซาริอุส (Jack Vessalius) (ญี่ปุ่น: ジャック ベザリウス, Jakku Bezariusu)
วีรบุรุษเมื่อ 100 ปีก่อน ในเหตุการณ์โศกนาฏกรรมแห่งซาบริเอร์ แจ็คมีความเกี่ยวข้องกับความทรงจำของอลิส เป็นเพื่อนสนิทกับเกลน บาสเคอร์วิล มีความหลงใหลต่อเลซี่ แล้วมีนิสัยเป็นหนุ่มยันเดเระแม้ว่าในตอนแรกเขาจะแสดงบทบาทเหมือนพ่อพระ แต่ความจริงทำทุกอย่างเพื่อความต้องการของตัวเอง ขณะเดียวกันแจ็คกลับรู้สึกโดดเดี่ยวในทุกครั้งที่ทำเรื่องเลวร้าย ถึงอย่างนั้นเขากลับรู้สึกย้อนกลับไปไม่ได้
ออสการ์ เวซาริอุส (Oscar Vessalius) (ญี่ปุ่น: オスカー ベザリウス, Osukā Bezarius)
ลุงของออซและเอด้า เป็นพี่ชายของไซ เบซาริอุส ขึ้นเป็นดยุกเบซาริอุสแทนออซที่ตกอาบิสไป ออสการ์รัก ออซ เอด้า และกิลเบิร์ตเหมือนกับลูกแท้ๆของตน
ไซ เวซาริอุส (Zai Vessalius) (ญี่ปุ่น: Zei Vessalius)
พ่อของออซและเอด้า เป็นผู้ทำพันธสัญญากับเชนที่ชื่อว่า กริฟฟอน
ตัวละคร > ตระกูลไนท์เรย์

กิลเบิร์ต ไนท์เรย์ / เรเวน (Gilbert Nightray / Raven) (ญี่ปุ่น: ギルバート＝ナイトレイ, Girubāto Naitorei)
อดีตเป็นข้ารับใช้และเพื่อนในวัยเด็กของออซ พอออซตกไปสู่อาบิส เขาก็ถูกรับเลี้ยงเป็นบุตรบุญธรรมของตระกูลไนท์เรย์ ได้ทำพันธสัญญากับเชนแห่งตระกูลไนท์เรย์ เรเวน นอกจากนี้ยังเป็นสมาชิกขององค์กรแพนโดร่า จุดอ่อนของกิลเบิร์ตคือเขากลัวแมวมาก
วินเซนต์ ไนท์เรย์ (Vincent Nightray) (ญี่ปุ่น: ヴィンセント ナイトレイ, Vinsento Naitorei)
เป็นน้องชายของ กิลเบิร์ต รักพี่ชายเป็นที่สุด นิสัยเจ้าเล่ห์ เขาปกปิดรายละเอียดของเหตุการณ์โศกนาฏกรรมแห่งซาบริเอร์เอาไว้ด้วยเหตุผลบางประการ
เอคโค่ / สไวย์(นอยส์) (Echo / Zwei(Noise)) (ญี่ปุ่น: エコー / ズェイ, Ekõ , Zwei)
เอคโค่ – ผู้ติดตามของวินเซนต์ ไนท์เรย์ ออซมักเรียกเธอว่า 'เอโกะจัง'
สไวย์(นอยส์) – เปรียบได้กับบุคลิกที่สองของเอคโค่ (ชื่อ “สไวย์” ก็แปลว่า “สอง” เช่นเดียวกัน) สไวย์ทำงานให้กับบาสเคอร์วิลล์ ครอบครองเชนชื่อ “ดอลดัม”(Doldum)
เอลิออท ไนท์เรย์ (Elliot Nightray) (ญี่ปุ่น: エリオット ナイトレイ, Eriotto Naitorei)
บุตรชายคนเล็กของตระกูลไนท์เรย์ เอลิออทมีนิสัยเลือดร้อนและหัวแข็ง เขาพกดาบสีดำสนิทซึ่งเป็นดาบประจำตระกูลไปไหนมาไหนด้วยเสมอ เอลิออทมีผู้ติดตามที่ชื่อลีโอ ซึ่งเขาปฏิบัติกับลีโออย่างเพื่อนสนิทที่มีสถานะเท่าเทียมกัน ในไกค์บุ๊คของแพนโดร่าเล่ม 18.5 ได้ระบุไว้ว่าเอลิออทเป็นเกย์ และเขาไม่สนใจเพื่อนร่วมชั้นที่เป็นนักเรียนหญิง ตอนแรกโมจิซุกิตั้งใจลีโอเป็นเด็กผู้หญิง แต่เนื่องจากเอลิออทไม่สนใจผู้หญิง โมจิซุกิจึงคำนึงถึงคาแรกเตอร์ตรงนั้นของเอลิออท จึงเปลี่ยนให้ลีโอเป็นเด็กผู้ชายแทน แล้วในโบนัสไกค์บุ๊คก็มีจุดที่แสดงให้เห็นว่าเอลิออทสนใจผู้ชายมากกว่าผู้หญิงเช่นตอนเขาเห็นแมวที่เป็นผู้ชายกลับตาลุกวาว แต่พอเห็นแมวผู้หญิงทำท่าออดอ้อนกลับทำหน้ารังเกียจ
เฟร็ด คล็อด และเออเนตส์ ไนท์เรย์ (Fred, Claude and Ernest Nightray)
พี่ชายของเอลิออท ต่างถูกฆ่าตายโดยนักล่าหัว
วาเนสซ่า ไนท์เรย์ (Vanessa Nightray) (ญี่ปุ่น: Vanessa Nightray)
บุตรีเพียงคนเดียวของไนท์เรย์ วาเนซซ่าคัดค้านเรื่องที่เอลิออทเลือกลีโอที่เป็นชาวบ้านธรรมดาๆมาเป็นผู้ติดตาม แต่ภายหลังก็ยอมรับได้ วาเนซซ่าถูกฆ่าโดย ”นักล่าหัว” เช่นเดียวกัน
เบอร์นาร์ด ไนท์เรย์ (Barnard Nightray) (ญี่ปุ่น: Barnard Nightray)
ดยุกไนท์เรย์ เป็นพ่อของเฟรด , คล๊อต , เออเนสต์ , วาเนซซ่า และเอลิออท เบอร์นาร์ดรับวินเซนต์และกิลเบิร์ตเข้ามาเป็นบุตรบุญธรรมเพราะต้องการใช้ประโยชน์จากสองพี่น้อง
เวนิซ ไนท์เรย์ (Vernice Nightray) (ญี่ปุ่น: Vernice Nightray)
แม่ของ เฟรด , คล๊อต , เออเนสต์ , วาเนซซ่า และเอลิออท ภรรยาของเบอร์นาร์ด
ตัวละคร > ตระกูลเรนส์เวิร์ธ

เชอริล เรนส์เวิร์ธ (Cheryl (Sheryl) Reinsworth) (ญี่ปุ่น: Cheryl Rainsworth)
ดัชเชสผู้นำตระกูลเรนส์เวิร์ธ ภายนอกดูเป็นหญิงชราที่นั่งรถเข็นทั่วไป มีความสัมพันธ์บางอย่างกับดยุกบาร์ม่า เป็นคนใจดีที่น่ากลัวทีเดียว เรมเองก็ถูกคุณยายเรนส์เวิร์ธแกล้งจนต้องอยู่ที่คฤหาสน์เรนส์เวิร์ธนานกว่า 2 ปี เชอร์ริลเป็นเพื่อนสนิทกับไซ เบซาริอุส และเบอร์นาร์ด ไนท์เรย์ เธอเป็นคนของแพนโดร่าเช่นเดียวกัน และยังครอบครองเชนที่ชื่อ “โอว์ล”(Owl) ไว้อีกด้วย เชอริลเป็นยายของชารอน
ชารอน เรนส์เวิร์ธ (Sharon Reinsworth) (ญี่ปุ่น: シャロン レインズワース, Shalon Reinzuwāsu)
หลานสาวของดัชเชสเรนส์เวิร์ธ ชารอนเป็นผู้ทำพันธสัญญากับเชน เอเควส (Eques) เธอมักจะอยู่เคียงข้างเบรกเสมอ
เซิร์กซีส เบรก / เควิน เลกนาร์ด (Xerxes Break / Kevin Legnard) (ญี่ปุ่น: ザークシーズ ブレイク, Zākushīzu Bureiku)
ผู้ติดตามของชารอน เป็นผู้ทำพันธสัญญากับเชน แมด แฮทเตอร์  ที่ทรงพลังที่สุดในบรรดาเชนทั้งหมด มีพลังลบล้างพลังที่เกิดจากอาบิส เบรกเป็นสมาชิกองค์กรแพนโดร่า เป็นคนรักสนุก เบรกยอมปกปิดเรื่องที่ออชทำพันธสัญญากับอลิซแบบผิดกฎหมายแลกด้วยกับการที่ออชต้องช่วยงานเขา  เบรกชอบทานของหวานมาก และมักจะแกล้งคนอื่นไปทั่ว รวมทั้งยังชอบโยนงานเอกสารให้เรมจัดการแทนอีกด้วย (แต่ก่อนผู้คนเคยเรียกเขาว่า วิญญาณเนตรโลหิต เควิน เลกนาร์ด)
เชลลี่ เรนส์เวิร์ธ (Shelly Rainthworth) (ญี่ปุ่น: シェリー レインズワース, Sherry Reinzuwāsu)
ลูกสาวของเชอริล แม่ของชารอน เป็นคนง่ายๆ สบายๆ เบรกรักและเคารพในตัวเธอมาก เพราะเธอเคยช่วยเหลือเบรกเอาไว้ในตอนที่จิตใจของเขาแตกสลาย
ตัวละคร > ตระกูลบาร์มา

รูฟัส บาร์ม่า (Rufus Barma) (ญี่ปุ่น: ルーファス バルマ, Ruufasu Baruma)
ผู้นำตระกูลบาร์ม่า เป็นบุคคลที่ชอบรวบรวมข้อมูลต่างๆ ไว้มากมาย และอ้างว่าตนล่วงรู้ทุกสิ่งทุกอย่างในโลก รูฟัสครอบครองเชนที่ชื่อ นกโดโด้  มีความสามารถในการสร้างภาพลวงตา
เรม ลูเนต (Reim Lunettes) (ญี่ปุ่น: レイム＝ルネット, Reimu Runetto)
หนึ่งในสมาชิกขององค์กรแพนโดร่า คนรับใช้ตระกูลบาร์ม่า และเพื่อนคนสำคัญของเบรก  เรมทำพันธสัญญากับเชน กระต่ายมีนา (March Hare) ซึ่งเจ้าตัวบอกว่าไร้ประโยชน์
มิรันด้า บาร์ม่า (Miranda Barma) (ญี่ปุ่น: ミランダ バルマ, Miranda Baruma)
เธอเป็นหนึ่งในผู้สมรู้ร่วมคิดที่วางแผนให้เกิดโศกนาฏกรรมแห่งซาบริเอร์
อาเธอร์ บาร์ม่า (Arthur Barma) (ญี่ปุ่น: Arthur Barma)
พยานเพียงคนเดียวที่หลงเหลือจากโศกนาฏกรรมแห่งซาบริเอร์ สนิทกับเกลน บาสเคอร์วิลล์ , แจ็ค เบซาริอุส และเรย์มอนด์ ไนท์เรย์มาก
ตัวละคร > ตระกูลบาสเคอร์วิล

เกลน บาสเคอร์วิล (Glen Baskerville) (ญี่ปุ่น: グレン バスカヴィル, Guren Basukaviru)
หัวหน้าตระกูลบาสเคอร์วิล ในอดีตเกลนเคยครอบครองเชนถึง 5 ตัวด้วยกัน คือ “กริฟฟอน”( Gryphon) ,“จาบาว็อค”(Jabberwock) ,“นกโดโด้”(Dodo) ,“โอว์ล”(Owl) และ “เรเวน”(Raven) หรือเรียกอีกชื่อว่า "ปีกดำทั้ง 5" แต่หลังจากเกิดโศกนาฏกรรมแห่งซาบริเอร์ เชน 4 ตัวก็ถูกแจกจ่ายไปยังตระกูลขุนนางใหญ่ทั้งสี่ เว้นแต่จาบาว็อคที่ยังอยู่กับเกลน
เลวี่ (Levi) (ญี่ปุ่น: Revy)
เจ้าบ้านตระกูลบาสเคอร์วิลก่อนหน้าออซวาลด์
ออซวาลด์ บาสเคอร์วิล (Oswald Baskerville)  (ญี่ปุ่น: オズワルド バスカヴィル, Ozuwarudo Basukaviru)
เพื่อนที่ดีที่สุดของแจ็ค เป็นหนึ่งในตัวแปรสำคัญที่ก่อให้เกิดโศกนาฏกรรมแห่งซาบริเอร์
เลซี่ บาสเคอร์วิล (Lacie Baskerville) (ญี่ปุ่น: レイシ バスカヴィル, Reishi Basukaviru)
หนึ่งในสมาชิกบาสเคอร์วิล เธอเป็นหญิงสาวนัยน์ตาสีแดง ผมยาวสีดำงดงาม นิสัยเอาแต่ใจและเห็นแก่ตัว อย่างไรก็ตามเธอยังมีอีกด้านที่ไม่เปิดเผยให้คนอื่นล่วงรู้
ลอตตี้ / ชาลอต (Charlotte) (ญี่ปุ่น: ロッティ, Rottĩ)
หนึ่งในผู้ก่อโศกนาฏกรรมแห่งซาบริเอร์ แจ็คเรียกเธอว่า ลอตตี้  เธอตกอาบิสไปและกลับออกมาได้ ลอตตี้มีเชนชื่อ “เลออน”(Leon)
แฟง (Fang) (ญี่ปุ่น: ファング, Fangu)
หนึ่งในผู้ก่อโศกนาฏกรรมแห่งซาบริเอร์ เป็นชายที่ค่อนข้างสุภาพและมีรอยสักที่หน้า ถูกฆ่าตายโดยเบรกในเล่มที่ 14 เพราะเอาตัวเข้ารับการโจมตีแทนลิลลี่ "เป็นหนึ่งในผู้ที่ถูกเลือกเป็นพิเศษจากอาบิส" มีเชนชื่อ 'โทฟ'
ดั๊ก (Doug) (ญี่ปุ่น: ダグ, Dagu)
เป็นชายร่างอ้วน มีรอยสักแบบเดียวกับแฟง "เป็นหนึ่งในผู้ที่ถูกเลือกเป็นพิเศษจากอาบิส" แต่ไม่มีเชนเป็นของตัวเอง ชอบคลุมผ้าปดปิดใบหน้าและไม่ค่อยแสดงสีหน้าเท่าไหร่
ลิลลี่ (Lily) (ญี่ปุ่น: リリ, Riri)
เด็กผู้หญิงน่าตาน่ารัก ถูกกล่าวหาว่าไร้ประโยชน์และสักรอยสักที่หน้า(เป็นรอยสักเดียวกับที่แฟงและดั๊กสัก เพราะทั้งสองเห็นว่ามันเท่ห์ดี) เป็นเด็กผู้หญิงที่ชอบเล่นและพยายามเป็นเพื่อนกับเรม เธอมีเชนชื่อ “แบนเดอร์สแนช”(Bandersnatch)
ตัวละคร > ตัวละครอื่นๆ

ปฏิธานแห่งอาบิส [Will of the Abyss] (ญี่ปุ่น: アビスの意志, Abisu no Ishi)
เติบโตในครรภ์มนุษย์ ถือกำเนิดที่อาบิส ฝาแฝดของอลิซ เป็นสิ่งที่ทุกฝ่ายพยายามครอบครอง เธอได้ฝากความปรารถนาประการหนึ่งไว้กับเบรก
องค์กร

แพนโดร่า (Pandora) เป็นองค์กรที่ สี่ตระกูลขุนนางใหญ่ร่วมกันตั้งขึ้นมา หลังจากโศกนาฏกรรมแห่งซาบริเอร์ เพื่อค้นคว้าและวิจัยเกี่ยวกับอาบิส มีหน้าที่ในการกำจัดเชนที่ผิดกฎหมาย และรักษาความสงบสุขของประเทศ เป็นปฏิปักษ์กับบาสเคอร์วิล เพราะต้องการสิ่งที่กับที่บาสเคอร์วิลต้องการ
บาสเคอร์วิล (Baskerville) ชาวบาสเคอร์วิลล์ไม่ได้มีความเกี่ยวพันกันทางสายเลือด พวกเขาเป็นผู้ที่ได้รับเลือกจากอาบิส(โดยการได้รับเม็ดแสง) โดยมีเกลน บาสเคอร์วิลล์ เป็นผู้รวบรวมคนในตระกูล บาสเคอร์วิลล์มีจุดเด่นอยู่ที่ผ้าคลุมสีแดงซึ่งใช้เวลาปฏิบัติภารกิจ ฯลฯ เพราะเหตุนี้จึงทำให้ได้รับฉายาว่า “กาลกิณีสีเลือด” และบาสเคอร์วิลล์ยังเป็นต้นเหตุในการทำให้เกิดเหตุโศกนาฏกรรมแห่งซาบริเอร์ จากนั้น 100 ปีถัดมา บาสเคอร์วิลล์บางคนที่ตกลงไปในอาบิสก็กลับออกมาได้ และเริ่มตามหาศิลาผนึกที่ผนึกวิญญาณของเกลน บาสเคอร์วิลล์เอาไว้
กระแสตอบรับ

สำหรับชุดที่แปดของ แพนโดร่า ฮาร์ท ได้รับอันดับที่ 21 บนโทฮันชาร์ทระหว่างวันที่ 21 และ 30 มีนาคม ค.ศ. 2009  และอันดับที่ 19 ระหว่างวันที่ 31 มีนาคม และ 6 เมษายน ค.ศ. 2009  ส่วนชุดที่เก้า ได้รับอันดับที่หนึ่งในวันที่ 27 กรกฎาคม และ 2 สิงหาคม
แหล่งข้อมูลอื่น

มาแล้วแพนโดร่า ฮาร์ท
แพนโดร่า ฮาร์ท เก็บถาวร 2010-01-16 ที่ เวย์แบ็กแมชชีน
คลับคนรักแพนโดร่า ฮาร์ท เก็บถาวร 2014-08-15 ที่ เวย์แบ็กแมชชีน
Pandora Hearts wiki
Pandora Hearts รายชื่อ wiki เก็บถาวร 2011-09-27 ที่ เวย์แบ็กแมชชีน
รวิวรรณ จินดา

| รวิวรรณ จินดา |
| --- | --- |
เกิด: 14 มกราคม พ.ศ. 2505 (63 ปี)
อาชีพ: นักร้อง, นักแสดง, ผู้บริหาร
ปีที่แสดง: พ.ศ. 2529 - 2545 , พ.ศ. 2560 - ปัจจุบัน
ThaiFilmDb
รวิวรรณ จินดา (ชื่อเล่น : อุ้ย) เกิดวันที่ 14 มกราคม พ.ศ. 2505 เป็นนักร้องชาวไทย มีผลงานอัลบั้มเพลง 6 ชุด และยังมีผลงานแสดงภาพยนตร์ อดีตผู้บริหารบริษัท ฟาติมา บรอดคาสติ้ง อินเตอร์เนชั่นแนล จำกัด
ประวัติ

รวิวรรณ จินดา เป็นชาวอำเภอพิมาย จังหวัดนครราชสีมา เข้ามาศึกษาต่อในระดับ ม.ศ.1 ที่โรงเรียนสตรีวิทยา 2 กรุงเทพมหานคร สอบเทียบได้แล้วเข้าศึกษาต่อระดับอุดมศึกษา ที่คณะมนุษยศาสตร์ มหาวิทยาลัยเชียงใหม่ สาขาสื่อสารมวลชน (ขณะนั้นยังไม่แยกออกมาเป็นคณะ) แต่หลังจากเรียนได้ 2 ปี ในขณะที่คุณพ่อของเธอย้ายไปเป็นผู้พิพากษาที่จังหวัดนครศรีธรรมราช อุ้ยก็ได้รู้จักกับแฟนหนุ่มที่เป็นบุตรของนายตำรวจ ซึ่งประกอบอาชีพเป็นนักดนตรีในขณะนั้น ภายหลังก็ย้ายติดตามแฟนหนุ่มผู้เป็นนักดนตรี ชื่อนายอดิศักดิ์ หรืออ๋อย (ไม่ทราบนามสกุล) และยังเป็นผู้ฝึกสอนเธอให้รู้จักการร้องเพลง ด้วยพลังเสียงที่แท้จริง และเป็นผู้ฝึกหัดและส่งเธอเข้าประกวดที่สยามกลการในระยะต่อมา เธอติดตามเขามาทำงานร้องเพลงด้วยกันหลายปี และผ่านงานมาหลายที่รวมทั้งสงขลา หาดใหญ่พัทยาและอีกหลายจังหวัด และงานที่พัทยา ก็คือที่สุดท้ายที่เธอร่วมงานกับเขา โดยเธอได้เลิกรากันไปเพราะทนปัญหาส่วนตัวกับเขาไม่ได้
ในปี พ.ศ. 2527 เข้าแข่งขันกับทางสยามกลการ ประเภทเพลงสากล ในเพลง "Cabaret"  จนได้รับรางวัลชนะเลิศ หลังจากนั้นเธอได้ตัดความสัมพันธ์กับนายอดิศักดิ์ แล้วก็เข้าร้องประจำที่โรงแรมเอเชีย ต่อมาธเนศ สุขวัฒน์ ได้ชวนมาออกผลงานอัลบั้มกับค่ายครีเอเทีย อาร์ติสต์ พร้อมๆ กับรับหน้าที่เป็นโค-โปรดิวเซอร์ โดยมีผลงานอัลบั้มแรกชื่อ รุ้งอ้วน ออกมาในปี พ.ศ. 2529 มีเพลงชื่อเดียวกับอัลบั้ม ประพันธ์โดยประภาส ชลศรานนท์ เป็นเพลงเปิดตัว และยังมีเพลง พี่ชายที่แสนดี และกลายเป็นเพลงประจำตัวของ รวิวรรณ จินดา ในเวลาต่อมา และเพลงที่ชายที่แสนดี ก็ถูกนำมาเป็นเพลงประกอบภาพยนตร์เรื่อง น้อง.พี่.ที่รัก ในปี พ.ศ. 2561 อีกด้วย
จากความโด่งดังของอัลบั้ม รุ้งอ้วน ทำให้เธอมีผลงานการแสดงภาพยนตร์สองเรื่องคือ อีกครั้ง แสดงร่วมกับอัญชลี จงคดีกิจ และ ยิ้ม นำแสดงโดยสุชาติ ชวางกูร ทั้ง 2 เรื่องออกฉายในปี พ.ศ. 2529 ต่อมาในปี พ.ศ. 2530 เธอออกผลงานอัลบั้มชุดที่ 2 เพราะเราเข้าใจ โดยมีเพลงดังเป็นเพลงชื่อเดียวกับอัลบั้ม และเธอก็หยุดทำผลงานเพลงชั่วคราว และได้ไปศึกษาต่อที่เกลนเดลคอลเลจ แคลิฟอร์เนีย สหรัฐอเมริกา สาขาศิลปะการแสดง และกลับมาออกผลงานอัลบั้มเพลงอีกครั้ง ในปี พ.ศ. 2535 ชื่อชุด อีกครั้ง
ปัจจุบันเธอเป็นผู้บริหารบริษัท ฟาติมา บรอดคาสติ้ง อินเตอร์เนชั่นแนล จำกัด ที่เคยมีผลงานร่วมดำเนินงานหัวหิน แจ๊ซ เฟสติวัล 2009
ผลงาน > อัลบั้ม > สตูดิโออัลบั้ม

รุ้งอ้วน (พ.ศ. 2529)
เพราะเราเข้าใจ (พ.ศ. 2530)
อีกครั้ง (พ.ศ. 2535)
ดั่งเธอมีเวทมนตร์ (พ.ศ. 2540)
Circle (พ.ศ. 2543)
Voice Form My Heart (พ.ศ. 2560)
ผลงาน > อัลบั้ม > อัลบั้มพิเศษ

Somewhere in Time (พ.ศ. 2538)
ผลงาน > ภาพยนตร์

อีกครั้ง (พ.ศ. 2529)
ยิ้ม (พ.ศ. 2529)
ผลงาน > ละคร

ช่างมันฉันไม่แคร์  ช่อง 5 (พ.ศ. 2536)
ผลงาน > เพลงประกอบละคร

เสน่ห์นางงิ้ว เพลง ฝันอยู่ไม่ไกล (พ.ศ. 2561)
ทอง
ผลงาน > โฆษณา

รถจักรยานยนต์ ฮอนด้า ดรีม (พ.ศ. 2529)
สโมสรฟุตบอลอัลฮิลาล

สโมสรอัลฮิลาลุสซะอูดี (อาหรับ: نادي الهلال السعودي; อังกฤษ: Al-Hilal Saudi Football Club) หรือที่เรียกกันสั้นว่า อัลฮิลาล เป็นสโมสรฟุตบอลในกรุงริยาด ประเทศซาอุดีอาระเบีย  ก่อตั้งขึ้นในปี พ.ศ. 2500 (ค.ศ.1957)
สโมสรอัลฮิลาลมีผลงานชนะเลิศในลีกสูงสุดของประเทศซาอุดีอาระเบียถึง 13 สมัย ครองสถิติคว้าแชมป์ลีกได้มากที่สุด และเคยคว้าแชมป์ระดับทวีปในรายการเอเอฟซี แชมเปียนส์ลีก  4 สมัย
ประวัติ

สโมสรอัลฮิลาลก่อตั้งโดย อับดุลเราะห์มาน บิน ซาอิด เมื่อวันที่ 16 ตุลาคม พ.ศ. 2500  ในชื่อดิ โอลิมปิก คลับ ต่อมาชื่อของสโมสรถูกเปลี่ยนไปเมื่อ 3 ธันวาคม พ.ศ. 2501  โดยพระราชกฤษฎีกาจากกษัตริย์ซะอูด (King Saud) หลังจากที่ได้เข้าร่วมทัวร์นาเมนต์ที่แข่งขันระหว่างดิโอลิมปิกคลับ, อัชชะบาบ, อัรริยาฏ และแอลคาวคับ
เกียรติประวัติ > ภายในประเทศ

ซาอุดีโปรเฟสชันนัลลีก
ชนะเลิศ (19) :  1977, 1979, 1985, 1986, 1988, 1990, 1996, 1998, 2002, 2005, 2008, 2010, 2011, 2017, 2018, 2020, 2021, 2022, 2024.
รองชนะเลิศ(10) :  1980, 1981, 1983, 1987, 1993, 1995, 1997, 2006, 2007, 2009
ซาอุดีคิงส์คัพ
ชนะเลิศ (6) :  1961, 1964, 1980, 1982, 1984, 1989
รองชนะเลิศ(6) :  1963, 1968, 1977, 1981, 1985, 1987
ถ้วยมกุฎราชกุมาร (คราวน์พรินซ์คัพ)
ชนะเลิศ(11) :  1964, 1995, 2000, 2003, 2005, 2006, 2008, 2009, 2010, 2011, 2012
รองชนะเลิศ(1) :  1998
Saudi Federation cup
ชนะเลิศ (7) : 1987, 1990, 1993, 1996, 2000, 2005, 2006
รองชนะเลิศ(5) :  1986, 2002, 2003, 2008, 2010
Saudi Founder's Cup
ชนะเลิศ (1) : 1999
เกียรติประวัติ > ระดับนานาชาติ > เอเชีย

เอเอฟซีแชมเปียนส์ลีก
ชนะเลิศ (4) : 1992, 2000, 2019 , 2021
รองชนะเลิศ (4) :  1987, 1988, 2014, 2017
เอเชียนคัพวินเนอร์คัพ
ชนะเลิศ (2) : 1997, 2002
เอเชียนซูเปอร์คัพ
ชนะเลิศ (2) : 1997, 2000
รองชนะเลิศ (1) : 2002
เกียรติประวัติ > ระดับนานาชาติ > ระดับโลก

ฟีฟ่าคลับเวิลด์คัพ
รองชนะเลิศ (1) : 2022
เกียรติประวัติ > ระดับนานาชาติ > กัลฟ์

กัลฟ์คลับแชมเปียนส์คัพ
ชนะเลิศ (2) : 1986, 1998
รองชนะเลิศ (3) : 1987, 1992, 2000
เกียรติประวัติ > ระดับนานาชาติ > อาหรับ

อาหรับคลับแชมเปียนส์คัพ
ชนะเลิศ (2) : 1994, 1995
รองชนะเลิศ (1) : 1989, 2018–19, 2023
อาหรับคัพวินเนอร์คัพ
ชนะเลิศ (1) : 2000
อาหรับซูเปอร์คัพ
ชนะเลิศ (1) : 2001
รองชนะเลิศ (2) : 1992, 1995
เกียรติประวัติ > รายการอื่น

Saudi-Egyptian Super Cup
ชนะเลิศ (1) : 2001
2011 Match World Cup
ชนะเลิศ (1) :2011
นักเตะ > ทีมหลัก

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
นักเตะ > ปล่อยให้ยืมตัว

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ